APSTIPRINU

Kandavas Deju skolas

direktore ………………… A. Eimane

# 2015. gada\_\_\_\_\_\_\_\_\_\_\_\_\_\_

## IEKŠĒJIE NOTEIKUMI

Kandavā

 16.12.2015 Nr. 10

**EKSĀMENU UN PĀRBAUDĪJUMU KĀRTOŠANAS KĀRTĪBA**

Saskaņā ar Izglītības likumu,

bērnu tiesību aizsardzības likumu

 1. Pārbaudes darbus/pārbaudījumus organizē atbilstoši mācību priekšmetu programmas prasībām. Eksāmenus organizē atbilstoši mācību grafikam. Valsts pārbaudes darba forma ir eksāmens.

 2. Izglītības programmas apguves pārbaudījuma veidus (ieskaites, eksāmenus, pēc pārbaudījumus) un mācību priekšmetus, kuros pārbaudījumi tiek nozīmēti, nosaka un apstiprina direktors.

3. Gala pārbaudījumu – eksāmenu vērtē ar skolas direktora rīkojumu apstiprināta komisija. Eksāmens jākārto eksāmenu grafikā norādītajā laikā.

 4. Audzēknis ir tiesīgs kārtot eksāmenu, ja:

 4.1. ir izpildīti attiecīgi priekšnoteikumi (apgūta mācību programma, regulāri apmeklētas mācību stundas, ir mācību sasniegumu vērtējums attiecīgajā mācību priekšmetā, ieskaitēs un citos pārbaudījumos);

4.2. audzēknis ir iekļauts direktora apstiprinātā eksaminējamo sarakstā, viņa vārds ir ierakstīts eksaminācijas lapā.

5. Eksāmenā audzēkņi saņem vērtējumu pēc 10 ballu sistēmas. Eksāmena atzīme profesionālās ievirzes izglītības programmas „Deja” audzēkņiem tiek izlikta liecībā

 6. Zemākā pieļaujamā balle ir „5 - viduvēji”.

7. Ja audzēknis nav kārtojis mācību gada nobeiguma eksāmenu slimības dēļ, viņam tiek dots mācību sesijas pagarinājums eksāmena kārtošanai noteiktajā termiņā

8. Pēcpārbaudījumus un papildu mācību pasākumus (konsultācijas) izglītojamajam var noteikt mācību priekšmetos, kuros mācību sasniegumu vērtējums ir zemāks par „4 - gandrīz viduvēji" vai „neieskaitīts", vai „nav vērtējuma.

 9. Ja audzēknis mācību programmas nobeiguma eksāmenā saņēmis atzīmi, kas ir zemāka par „4 - gandrīz viduvēji”, viņam ir tiesības kārtot eksāmenu atkārtoti.

10. Audzēknim ir tiesības (ja nokārtoti visi sesijas eksāmeni un ieskaites) uzlabot savas sekmības rādītājus, ja nobeiguma eksāmenā ir saņēmis atzīmi, kas ir zemāka par „5 - viduvēji”.

11. Lai pārliktu nobeiguma eksāmenu, audzēknis iesniedz skolas direktoram adresētu iesniegumu par eksāmena pārlikšanu, uzrādot mācību priekšmeta nosaukumu un iegūto vērtējumu eksāmenā. Lēmumu par eksāmena/u pārlikšanu un pārlikšanas termiņu pieņem pedagoģiskās padomes sēdē un apstiprina ar direktora rīkojumu.

12. Nobeiguma eksāmenu var pārlikt tikai vienu reizi. Ja audzēknis saņēmis atļauju eksāmena pārlikšanai, iepriekšējā atzīme tiek anulēta. Līdz ar to pārlikšanas atzīme, ja tā ir intervālā no „10 - izcili” līdz „4 - gandrīz viduvēji”, ir galīgā. Ja, eksāmenu pārliekot, audzēknis saņem atzīmi, kas ir zemāka par „4 - gandrīz viduvēji”, viņš kļūst nesekmīgs.

 13. Eksāmena rezultāts tiek ierakstīts audzēkņa eksāmena protokolā un ierakstīts personas lietā, arī audzēkņa iesniegums ar direktora apstiprinājumu un rīkojumu eksāmena pārlikšanai glabājas audzēkņa personiskajā lietā.

14. Pie noslēguma eksāmenu kārtošanas ar direktora rīkojumu tiek pielaisti audzēkņi, kuri izpildījuši mācību plānu un eksāmenu priekšmetos saņēmuši tikai sekmīgas atzīmes (ne zemākas par „4 - gandrīz viduvēji)

 15. Eksaminējamās personas, kuras saņēmušas Kvalifikācijas eksāmenā vērtējumu – atzīmi, zemāku par „5 – viduvēji” vai nav to kārtojušas bez attaisnojoša iemesla, eksāmenu drīkst kārtot pēc gada